கேவல் குமார் சர்மா

கேவல் குமார் சர்மா (Kewal Kumar Sharma)  1983 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். அருணாச்சல பிரதேசம், கோவா, மிசோரம் மற்றும் யூனியன் பிரதேசங்களில் நிர்வாகப் பிரிவில் அதிகாரியாகப் பணிபுரிந்து ஓய்வு பெற்றுள்ளார். 2018 ஆம் ஆண்டு நவம்பரில் சம்மு காசுமீரின் ஆளுநர் சத்ய பால் மாலிக்கிற்கு ஆலோசகராக இவர் நியமிக்கப்பட்டார். சம்மு-காசுமீர் ஒன்றியப் பிரதேசங்கள் உருவாக்கப்பட்டதைத் தொடர்ந்து, துனைநிலை ஆளுநர் கிரிசு சந்திர முர்மு மற்றும் தற்போதைய துணைநிலை ஆளுநர் மனோச் சின்கா ஆகியோரின் ஆலோசகராகவும் இருந்தார். 2020 ஆம் ஆண்டு பிப்ரவரியில் இவர் சம்மு காசுமீர் தொழில்நுட்பக் கல்வி வாரியத்தின் தலைவராக நியமிக்கப்பட்டார். கேவல் குமார் சர்மா சண்டிகர் மாநிலத்தின்  நிர்வாக  ஆலோசகர், கோவாவின் தலைமைச் செயலாளர் மற்றும் தில்லியின்  தலைமைச் செயலாளர் ஆகிய பதவிகளையும் வகித்தார். பின்னர் இவர் செயலாளராக மத்திய மனிதவள மேம்பாட்டு அமைச்சகத்திற்கு மாற்றப்பட்டார்.

பின்னணி
கே.கே.சர்மா என்ற பெயராலும் அறியப்படும் இவர் சம்மு காசுமீர் மாநிலத்தைச் சேர்ந்த கதுவா மாவட்டத்திலிருக்கும் பில்லாவர் நகரத்தைச் சேர்ந்தவராவார்.

மேற்கோள்கள் 

வாழும் நபர்கள்
இந்திய ஆட்சிப் பணி அலுவலர்கள்
ஜம்மு காஷ்மீர் மக்கள்